લૂંટ કરવા નીકળેલી ભાવનગર, ધ્રાંગધ્રાની ટોળકીના ત્રણ ઝબ્બે
નવગુજરાત સમય | Publish Date: Aug 4 2018 2:06PM
હાલોલ પાસે લુંટ કરવા નિકળ્યા હોવાની કબૂલાત
પંચમહાલ જિલ્લાના હાલોલ પાસે લૂંટ કરવા માટે ગયેલી ટોળકીના ત્રણ સભ્યોને પોલીસે પીસ્તલ, તંમચા, જીવતા કારસૂસ સહિતના મુદ્દામાલ સાથે ઝડપી પાડ્યા હતા. જ્યારે બે લૂટારાઓ ફરાર થઇ ગયા હતા. આ ટોળકીમાં ભાવનગર અને ધાંગધ્રાથી ખાસ કાર લઇને શિકારની શોધમાં નીકળ્યા હોવાનું બહાર આવ્યુ છે.
પોલીસ સૂત્રોના જણાવ્યા અનુસાર દેવગઢ બારીયા તરફથી ગોલ્લાવ, દામાવાવ, પાંચ પથરાવવાળાના રસ્તે થઇને હાલોલ તરફ જઇ રહેલી એક કારને પોલીસે આંતરવાનો પ્રયાસ કરતાં બે વ્યક્તિઓ ફરાર થઇ ગઇ હતી. જ્યારે ત્રણ પકડાઇ ગયા હતા. તેમાં ભાવનગરના જાબીર શબ્બીર ફતાણી, હનીફ અવેશભાઇ કટીયા તથઆ અમરૂદ્દીન કટીયાનો સમાવેશ થતો હતો. તેમની પાસેથી એક પીસ્તલ, એક દેશી બનાવટનો તમંચો, ૧૭ જીવતા કારતસ, લોખંડનો છરો, સહિત મુદ્દામાલ મળી આવ્યો હતો. જ્યારે તેમની સાથેથી ભાગી છુટેલાઓમાં ધાગંધ્રાના હર્ષદ સોલંકી તથા મુન્નાભાઇ નામની કોઇ વ્યક્તિનો હોવાનું પકડાયેલાઓએ પોલીસને જણાવ્યુ હતુ.
આ પાંચેવ દેવગઢબારીયા ખાતે એકઠા થયા હતા. ત્યાંથી હાલોલ પાસે લુંટ કરવા નિકળ્યા હોવાની કબૂલાત કરી હતી. પકડાયેલા હનીફ, જાબીરનો ભૂતકાળ ગુનાઓથી ખરડાયેલો છે. જ્યારે અમરૂદ્દીનના પિતા મહેબુબ દાદાભાઇ મીયાણા અગાઉ બે થી ત્રણ જેટલા હત્યાના ગુનામાં પકડાયેલા છે. પોલીસને હાથતાળી આપીને નાસી છુટેલા બંન્નેની પોલીસે શોધખોળ શરૂ કરી દીધી છે.
ગ્રામ પંચાયતના કર્મચારીઓની નોકરીમાં ‘કાયમી’ ..